Bruselj, 14.02.2005

KOM(2005) 45 končno

SPOROČILO KOMISIJE EVROPSKEMU PARLAMENTU IN SVETU

o Akcijskem načrtu EU na področju drog (2005-2008) {SEK(2005)216}

Uvod

Pojav drog je eno od bolj pomembnih vprašanj, ki zadeva državljane Evrope ter zelo ogroža varnost in zdravje evropske družbe. V EU je skoraj 2 milijona problematičnih uživalcev drog. Zgodovinsko gledano je uživanje drog zlasti pri mladini doseglo visoko raven. Pogostost novih primerov HIV/AIDS med uživalci drog povzroča vse večjo zaskrbljenost. Ker je problem drog svetoven, EU ukrepa prek vrste političnih pobud, kakor je dialog o drogah z različnimi svetovnimi regijami. Zato mora realističen in učinkovit odziv na ta problem ostati politični prednostni cilj Evropske unije.

Decembra 2004 je Evropski svet potrdil Strategijo EU na področju drog (2005-2012) , ki določa okvir, cilje in prednostne naloge za dva zaporedna štiriletna akcijska načrta, ki ju predloži Komisija. Ta strategija je sestavni del večletnega "Haaškega programa" za krepitev svobode, varnosti in pravice v EU, ki navaja, da zahteva "optimalna raven zaščite področja svobode, varnosti in pravice multidisciplinarno in usklajeno delovanje tako na ravni EU kakor na nacionalni ravni …".

Strategija ima vrsto pomembnih ciljev:

- doseči visoko raven zdravstvene zaščite, blaginje in socialne kohezije z dopolnjevanjem ukrepanja držav članic pri preprečevanju in zmanjševanju uživanja drog, odvisnosti in škodljivih posledic za zdravje in družbo, povezanih z uživanjem drog;

- ob ustreznem upoštevanju dosežkov EU in vrednot v zvezi s temeljnimi pravicami in svoboščinami zagotoviti visoko raven varnosti za prebivalstvo z ukrepi proti proizvodnji drog, čezmejnemu trgovanju s prepovedanimi drogami in zlorabi predhodnih sestavin ter s krepitvijo preprečevalnih ukrepov proti kriminalu, povezanemu z drogami, prek učinkovitega sodelovanja v sklopu skupnega pristopa;

- krepiti usklajevalne mehanizme EU, ki zagotavljajo, da so ukrepi na nacionalni, regionalni in internacionalni ravni dopolnjujoči in prispevajo k učinkovitosti politik na področju drog znotraj EU in v odnosih z drugimi mednarodnimi partnerji. Slednje zahteva bolj jasno opredeljen evropski položaj v mednarodnih forumih, kakor so OZN in specializirane agencije, ki mora ustrezati prevladujočemu položaju EU kot donatorju na tem področju.

Strategija je usmerjena na glavni razsežnosti politike na področju drog, na zmanjšanje povpraševanja in ponudbe. Prav tako vključuje vrsto horizontalnih tem: mednarodno sodelovanje, raziskave, informiranje in vrednotenje.

Akcijski načrt, ki ga je predlagala Komisija, upošteva svoje končno vrednotenje Strategije in akcijskega načrta EU na področju drog (2000–2004)[1]. Ukvarja se predvsem s področji, ki so bila pri vrednotenju izpostavljena kakor tista, ki jih je treba nadalje razvijati. Ponovno poudari vrsto bistvenih ciljev, ki niso bili doseženi v prejšnjem akcijskem načrtu. Komisija je prav tako opravila začetno posvetovanje s civilno družbo o prihodnji politiki na temu namenjeni spletni strani. Tako posvetovanje bo Komisija občutno razširila med izvajanjem akcijskega načrta, tako da bo v dialog o tem, kako se najbolje spopasti z vprašanji drog, vključilo širok nabor predstavnikov civilne družbe iz vse EU.

Glede končnega cilja je treba jasno razumeti, da strategija in akcijski načrt nista sama sebi namen; čeprav bi bili doseženi vsi cilji, ki jih vsebujeta, moramo ugotoviti, da niso bili uspešni, kadar rezultat ni merljivo zmanjšanje problema drog v naših družbah. Državljani Evrope to pričakujejo. Končni cilj akcijskega načrta je občutno zmanjšati razširjenost uživanja drog med prebivalstvom ter zmanjšati socialno in zdravstveno škodo zaradi uživanja prepovedanih drog in prometa z njimi. Cilj je zagotoviti okvir za uravnotežen pristop pri zmanjševanju ponudbe in povpraševanja prek vrste posebnih ukrepov.

Ti morajo izpolnjevati naslednja merila:

- ukrepi na ravni EU morajo ponuditi jasno dodano vrednost, rezultati pa morajo biti realni in merljivi;

- ukrepi morajo biti stroškovno učinkoviti in neposredno prispevati k uresničitvi vsaj enega od ciljev ali prednostnih nalog, določenih v strategiji;

- število ukrepov na vsakem področju mora biti realno.

Kar zadeva metodologijo Komisija tega akcijskega načrta ni pripravila v obliki zaključenega seznama političnih ciljev, temveč kakor dinamični politični instrument. Upošteva zgradbo in cilje strategije ter se osredotoči na oprijemljive rezultate na posameznih prednostnih področjih. Za vsak ukrep so bili uvedeni ocenjevalna orodja in kazalniki. Ti so bili oblikovani s pomočjo Evropskega centra za spremljanje drog in zasvojenosti z drogami (European Monitoring Centre for Drugs and Drug Addiction − EMCDDA) in Europola, ki bosta Komisiji pomagala spremljati izvajanje akcijskega načrta. Na tej podlagi bo Komisija objavila letno poročilo in po potrebi predlagala prilagoditve.

Odgovornost za izvajanje ukrepov in roki so jasno opredeljeni v načrtu. Da bi bila izvedba skladna z načrtom, bodo cilji, za katere so roki že zapadli ali verjetno ne bodo upoštevani, določeni v skladu s priporočili za njihovo izvajanje ali pa jih bodo obravnavali kakor nedosežene. Komisija bo leta 2008 pripravila oceno vpliva, da bi lahko predlagala drugi akcijski načrt za obdobje 2009-2012. Končno vrednotenje strategije in akcijskih načrtov bo Komisija opravila leta 2012. Ta vrednotenja bodo presegla ozke meje akcijskega načrta in bodo na podlagi dela EMCDDA in Europola vključila splošen pogled na razvoj razmer na področju drog v Evropi.

Ta akcijski načrt vsebuje smele cilje, vendar odseva resnost vprašanj, a katerimi se srečujejo državljani EU. Upošteva načela subsidiarnosti in sorazmernosti ter ohrani celoten obseg lokalnih, regionalnih, nacionalnih in nadnacionalnih ukrepov ter istočasno spodbuja vse subjekte, da proučijo način, kako bi se lahko ti ukrepi medsebojno podpirali in pomagali omogočiti dosego ciljev strategije EU na področju drog.

USKLAJEVANJE |

Cilj strategije 17[2] Usklajevanje je ključnega pomena za vzpostavitev in izvedbo uspešne strategije boja proti drogam |

Cilj | Predlagani ukrep | Časovni razpored | Odgovorni nosilec[3] | Ocenjevalno orodje/kazalnik2 |

1. Učinkovito usklajevanje na ravni EU in nacionalni ravni | 1. Države članice in Komisija morajo imeti popolnoma delujoč mehanizem usklajevanja na področju drog in morajo določiti osebo, oddelek ali organ, ki opravlja nalogo koordinatorja na področju drog | 2007 | DČ KOM | Letno poročilo o nacionalnih strukturah pripravi KOM v sodelovanju z EMCDDA |

2. Države članice sprejmejo ob ustreznem upoštevanju svoje nacionalne zakonodaje in upravnih struktur celostno nacionalno strategijo in/ali akcijski načrt na področju drog | 2007 | DČ | Isto |

2. Zagotovitev uravnoteženega, multidisciplinarnega pristopa | Države članice prenesejo skupne prednostne naloge EU v nacionalne strategije/akcijske načrte | 2007 | DČ | Isto |

3. Vključitev civilne družbe | 1. Komisija izda zeleno knjigo o načinih za učinkovito sodelovanje s civilno družbo | 2006 | KOM | Zelena knjiga KOM |

2. Države članice upoštevajo strokovno znanje in izkušnje vseh zadevnih skupin in organov | 2007 | DČ | Poročilo DČ horizontalni delovni skupini za droge (HDG) o izidu posvetovanja do 2008 |

3. Komisija zagotovi raziskavo Eurobarometra o navadah mladostnikov v zvezi z drogami | 2008 | KOM | Predloženo poročilo |

Cilji strategije 18−19 Usklajevanje politike na področju drog na ravni EU mora potekati prek horizontalne delovne skupine za droge (HDG) |

4. Učinkovito usklajevanje v Svetu | 1. HDG usmeri svoje dejavnosti na izvajanje akcijskega načrta EU | V teku | Svet | Letno poročilo KOM o napredku |

2. HDG je v Svetu vodilni forum za usklajevanje na področju drog. Učinkovito usklajevanje med HDG in drugimi delovnimi skupinami Sveta, ki se ukvarjajo z vprašanji drog, vključno z zunanjimi odnosi | V teku | Svet | Mandat HDG se revidira do leta 2005 Rezultati razprav HDG o zunanjih odnosih pri vprašanjih drog, sporočenih ustrezni geografski delovni skupini in obratno |

Cilj strategije 20 Eno izmed področij, pri katerih je usklajevanje zelo pomembno, je mednarodno sodelovanje |

5. Sistematično vključevanje politike na področju drog v odnose in sporazume z ustreznimi državami | 1. Svet zagotovi, da se akcijski načrti EU za različne regije sprejmejo le, kadar so za njihovo izvajanje zagotovljena zadostna sredstva | V teku | Svet | Poročilo KOM do leta 2008 |

2. Vključitev posebne določbe o sodelovanju na področju drog v novih sporazumih s tretjimi državami/regijami | Letno | Svet KOM | Število novih sporazumov s posebno določbo o drogah |

Cilj strategije 21 Nacionalni organi, pristojni za usklajevanje v zvezi z vprašanji droge in politikami na področju drog, prispevajo k dejanskemu izvajanju akcijskih načrtov EU v sklopu izvajanja nacionalnih programov |

6. Ohraniti redni forum za usklajevanje v EU | Predsedstvo in Komisija omogočita, da se pristojni za usklajevanje na področju drog srečajo ter izmenjajo informacije o dogajanju na nacionalni ravni, pregledajo okvire za obsežnejše sodelovanje in se osredotočijo na izvajanje akcijskega načrta EU | Dvakrat letno | PRED KOM DČ | Izid srečanj |

ZMANJŠANJE POVPRAŠEVANJA |

Cilj strategije 22 Merljivo zmanjšanje uživanja drog, odvisnosti ter zdravstvenih in socialnih tveganj, povezanih z drogo |

Cilj | Predlagani ukrep | Časovni razpored | Odgovorni nosilec | Ocenjevalno orodje/kazalnik |

7. Izboljšati možnost dostopa do ukrepov zmanjševanja povpraševanja po drogah in njihovo učinkovitost | Zagotoviti vrednotenje programov zmanjševanja povpraševanja po drogah in učinkovito širjenje ovrednotenih dobrih praks Učinkovitejša uporaba in redno posodabljanje programa izmenjave podatkov o ukrepih za zmanjšanje povpraševanja po drogah (Exchange on Drug Demand Reduction Action – EDDRA) centra EMCDDA in drugih zbirk podatkov | 2007 | DČ EMCDDA | Število ovrednotenih programov zmanjšanja povpraševanja po drogah v EDDRA; število uporabnikov EDDRA Uživanje drog in zaznavanje tveganja zaradi drog med učenci (EMCDDA) |

Cilj strategije 25.1 Izboljševanje dostopa do programov preprečevanja in njihova učinkovitost, vključno z usmerjenim preprečevanjem in preprečevanjem s pomočjo družine/skupnosti |

8. Izboljšati dostop do šolskih programov preprečevanja in njihovo učinkovitost | Zagotoviti vključitev celostnih programov preprečevanja, ki obsegajo dovoljene in prepovedane droge ter hkratno uživanje več vrst drog, v šolske programe ali njihovo čim širše izvajanje | 2007 | DČ | Število DČ, ki so vključile celovit program preprečevanja uživanja drog v šole; odstotek zajetih učencev |

9. Uvesti usmerjeno preprečevanje. Razviti načine vključevanja ciljnih skupin, npr. z uporabo interneta | Razviti in izboljšati programe preprečevanja za posebne ciljne skupine (npr. ogrožene družine, prenehanje šolanja) in v posebnih okoliščinah (npr. vožnja pod vplivom drog, droge na delovnem mestu, droge v rekreacijskih okoljih) | 2007 | DČ KOM | Raven razpoložljivosti programov preprečevanja za posebne ciljne skupine (EMCDDA) Študija KOM o vplivu alkohola, drog in zdravil na vožnjo do leta 2008 Poročilo DČ za HDG o pokritosti s programi boja proti drogam na delovnem mestu do leta 2008 Število in ovrednotena učinkovitost projektov preprečevanja v rekreacijskih okoljih ter pokritost z njimi (EMCDDA) |

Cilj strategije 25.2 Izboljševanje dostopa do programov zgodnjega ukrepanja, posebno za mladino, ki poskusno uživa psihoaktivne snovi |

10. Izboljšati metode za zgodnje odkrivanje dejavnikov tveganja in zgodnje ukrepanje | Odkrivanje uživanja drog vključiti v usposabljanje strokovnjakov, ki so v stiku s potencialnimi uživalci drog | V teku | DČ | Poročilo DČ o oceni odstotka strokovnjakov, vključenih v tako usposabljanje do leta 2008 Leto prvega použitja drog/ prvega povpraševanja po zdravljenju (EMCDDA) |

Cilj strategije 25.3 Izboljševanje dostopa do programov usmerjenega in raznovrstnega zdravljenja, vključno do integrirane psihosocialne in farmakološke oskrbe |

11. Zagotoviti razpoložljivost in dostop do programov usmerjenega in raznovrstnega zdravljenja ter rehabilitacije | 1. Zagotoviti možnosti zdravljenja, ki vključujejo vrsto psihosocialnih in farmakoloških pristopov in ustrezajo povpraševanju po zdravljenju | V teku | DČ | Kazalniki povpraševanja po zdravljenju in razpoložljivosti (EMCDDA) |

2. Vzpostaviti strategije in smernice za večjo razpoložljivost storitev za uživalce, ki jih ne pokrivajo obstoječe službe | V teku | DČ | Isto |

3. Izboljšati dostop do programov rehabilitacije in ponovnega socialnega vključevanja ter pokritost z njimi | V teku | DČ | Isto |

12. Izboljšati kakovost služb za zdravljenje odvisnosti | Sporazumeti se o minimalnih standardih o zdravljenju odvisnosti od drog | 2008 | Svet KOM | Predlog KOM do leta 2007 |

13. Nadalje razvijati druge možnosti namesto zapora za odvisnike od drog in služb za zdravljenje zaprtih oseb zaradi odvisnosti od drog | 1. Učinkovito uporabljati in nadalje razvijati druge možnosti namesto zapora za odvisnike od drog, ki so storilci kaznivih dejanj, povezanih z drogo | V teku | DČ | Poročilo DČ za HDG do leta 2008 |

2. Razviti službe za preprečevanje, zdravljenje in zmanjševanje škodljivih posledic za osebe v zaporih, službe za ponovno vključevanje po izpustu iz zapora in metode spremljanja/analize uživanja drog med zaporniki | V teku | DČ KOM | Predlog priporočila KOM do 2007 |

Cilj strategije 25.4 Izboljševanje dostopa do služb za preprečevanje in zdravljenje HIV/AIDS, hepatitisa, drugih okužb, bolezni ter zdravstvene in socialne škode, povezane z drogo |

14. Preprečevanje zdravstvenih tveganj, povezanih z uživanjem drog | Izvajati Priporočila Sveta o preprečevanju in zmanjševanju škodljivih posledic za zdravje, povezanih z odvisnostjo od drog | V teku | DČ | Poročilo KOM do leta 2006 |

15. Razpoložljivost in dostop do služb za zmanjševanje škodljivih posledic | Zagotoviti dostop do služb za odvisnike, tudi do nadomestnega in vzdrževalnega zdravljenja, zamenjave igel in podobnih služb, namenjenih zmanjševanju tveganj | V teku | DČ | Ocena števila razdeljenih brizgalk in zajetih uživalcev drog (EMCDDA) Kazalniki povpraševanja po zdravljenju in razpoložljivosti (EMCDDA) |

16. Preprečevanje širitve HIV/AIDS, hepatitisa C ter drugih okužb in bolezni, ki se prenašajo s krvjo | Zagotoviti izvajanje celostnega programa v zvezi z HIV/AIDS, hepatitisom C in drugih bolezni, ki se prenašajo s krvjo, ob vključevanju usklajevanja in sodelovanja med vsemi službami, ki obravnavajo ranljive skupine | V teku | DČ KOM | Kazalniki razširjenosti HIV, hepatitisa C in drugih okužb (EMCDDA) |

17. Zmanjševanje smrtnih primerov, povezanih z uživanjem drog | Zmanjševanje smrtnih primerov, povezanih z uživanjem drog, mora postati cilj na vseh ravneh ukrepanja, posebej usmerjenega k temu cilju | V teku | DČ | Kazalnik smrtnih primerov, povezanih z uživanjem drog (EMCDDA) |

ZMANJŠANJE PONUDBE |

Cilj strategije 27.1 Krepitev sodelovanja v EU na področju kazenskega pregona tako na strateški ravni kakor na ravni preprečevanja kriminala, da bi izboljšali operativne dejavnosti na področju drog in zlorabe predhodnih sestavin |

18. Zmanjšati proizvodnjo in ponudbo sintetičnih drog | Oblikovati trajno rešitev za uporabo sodne medicine pri sintetičnih drogah za namene kazenskega pregona, ki temelji na preteklih izkušnjah | 2008 | DČ KOM Europol | Poročilo KOM |

19. Usmeriti se na pranje denarja v povezavi s kriminalom, povezanim z drogo | Izvajati skupne operacijske projekte | V teku | DČ Europol Eurojust | Število začetih ali dokončanih projektov Odkriti in prekinjeni nezakoniti denarni tokovi, povezani s kriminalom zaradi drog |

20. Uporabiti zasežena sredstva za financiranje projektov na področju drog | Raziskati možnosti razvoja sklada, namenjenega uporabi za skupne operacijske projekte, ki se financira z zaseženimi sredstvi, pridobljenimi na podlagi proizvodnje drog in trgovine s prepovedanimi drogami | 2007 | KOM | Študija dobre prakse pri oblikovanju takega sklada |

21. Proučiti možne povezave med trgovino s prepovedanimi drogami in financiranjem terorizma | Izvesti raziskave o možnih povezavah med trgovino s prepovedanimi drogami in financiranjem terorizma | 2007 | KOM DČ | Dokončane raziskave |

22. Povečati dejavnosti preprečevanja kriminala, povezanega z drogami | Oceniti obseg kriminala v EU, ki je povezan z drogami | 2006 | DČ EMCDDA | Zbiranje obstoječih študij, ki jih bo EMCDDA predložil KOM do leta 2008 Razpoložljivost drog ali zaznana razpoložljivost drog na ulici, cena, čistost in moč (EMCDDA) |

23. Proučiti prakso preprečevanja kriminala, povezanega z drogami, v tretjih državah | Izvesti študijo prakse preprečevanja kriminala, povezanega z drogami, v tretjih državah | 2008 | KOM | Dokončane študije |

24. Povečati usposabljanje za organe kazenskega pregona | Evropska policijska akademija (CEPOL) mora v svoje delovne programe vključiti več tečajev usposabljanja za organe kazenskega pregona, posebno v povezavi z bojem proti proizvodnji drog in trgovini s prepovedanimi drogami | 2006 | CEPOL | Dodatno ustrezno usposabljanje, vključeno v letni delovni program CEPOL od leta 2007 |

Cilj strategije 27.2 − 27.3 Večje sodelovanje med državami članicami na področju učinkovitega kazenskega pregona z uporabo obstoječih instrumentov in okvirov Preprečevanje in kaznovanje nedovoljenega uvoza in izvoza prepovedanih drog in psihotropnih snovi |

Cilj | Predlagani ukrep | Časovni razpored | Odgovorni nosilec | Ocenjevalno orodje/kazalnik |

25. Krepiti in razviti sodelovanje na področju kazenskega pregona med državami članicami in po potrebi s tretjimi državami, Europolom in/ali Eurojustom v boju proti mednarodni organizirani proizvodnji drog in trgovini s prepovedanimi drogami | 1. Izvajati skupne operacijske projekte, kakor so skupne preiskovalne skupine, skupne carinske operacije in evropska mreža za sodelovanje policije na transportnem področju | V teku | DČ Europol Eurojust | Število začetih ali dokončanih skupnih operativnih projektov Količina zaseženih predhodnih sestavin in drog Število onemogočenih hudodelskih združb Število odstranjenih nedovoljenih laboratorijev |

2. Europol sestavi in razpošlje oceno ogroženosti EU zaradi proizvodnje in ponudbe drog | Dvoletno | DČ Europol | Poročilo o oceni |

26. Bojevati se proti hudim kaznivim dejanjem na področju kemične zlorabe predhodnih sestavin s krepitvijo sodelovanja pri kazenskem pregonu med državami članicami in po potrebi s tretjimi državami, Europolom in/ali Eurojustom | Izvajati skupne operacijske projekte, kakor je Skupna evropska enota za predhodne sestavine | V teku | DČ Europol Eurojust | Število začetih ali dokončanih skupnih operativnih projektov Količina zaseženih predhodnih sestavin in drog Število onemogočenih hudodelskih združb |

27. Preprečiti zlorabo predhodnih sestavin, zlasti predhodnih sestavin za sintetične droge, uvoženih v EU | 1. Izvajati zakonodajo EU o predhodnih sestavinah, zlasti sodelovanje med DČ v zvezi s kontrolo uvoza predhodnih sestavin za sintetične droge in okrepiti carinsko kontrolo na zunanji meji EU | V teku | DČ KOM | Število vzpostavljenih kontrol za tveganja |

2. Podpirati mednarodne operacije Mednarodnega sveta OZN za nadzor drog (International Narcotics Control Board−UN INCB), zlasti projekta Prizma | V teku | DČ KOM Europol | Število začetih ali dokončanih operacij |

Cilj strategije 27.5 Krepiti prizadevanja na področju kazenskega pregona, usmerjenega na države, ki niso članice EU, zlasti države proizvajalke in regije vzdolž poti prometa s prepovedanimi drogami |

28. Vzpostaviti in razširiti mreže uradnikov za zvezo iz držav članic v državah proizvajalkah in državah vzdolž poti prometa s prepovedanimi drogami | 1. Vsaka mreža se sestane, da bi izboljšala operativno sodelovanje in uskladitev ukrepanja DČ v tretjih državah | Dvakrat letno | DČ | Število organiziranih sestankov |

2. Izvesti operacije z organi kazenskega pregona tretjih držav | V teku | DČ | Število začetih in dokončanih operacij |

MEDNARODNO SODELOVANJE |

Cilj strategije 30.1 Usklajeno, učinkovito in vidnejše delovanje Unije v mednarodnih organizacijah in forumih |

Cilj | Predlagani ukrep | Časovni razpored | Odgovorni nosilec | Ocenjevalno orodje/kazalnik |

29. Sprejeti enotna stališča EU o drogah v mednarodnih forumih | Stališča EU na mednarodnih srečanjih, ki se ukvarjajo z vprašanji drog, ki jih pripravi HDG. Usklajevalni sestanki EU se organizirajo med sestankom Komisije za droge (Commission on Narcotic Drugs−CDN) in drugimi sestanki | Letno | PRED DČ KOM | Število stališč EU za ustrezna mednarodna srečanja |

30. Izraziti in širiti pristop EU glede drog | Predsedstvo in/ali Komisija prevzameta vodstvo pri izražanju in širjenju uravnoteženega pristopa EU | Letno | PRED DČ KOM | Število izjav EU |

31. Predložiti skupne resolucije EU in sopredlagati druge resolucije | Na ravni OZN, zlasti CDN, si predsedstvo prizadeva predložiti resolucije v obliki skupnih resolucij EU in/ali kot EU sopredlagati druge resolucije | Letno | PRED DČ KOM | Število skupnih resolucij EU in sopredlaganih resolucij |

Cilj strategije 30.2 Posebna prizadevanja v zvezi z državami kandidatkami in potencialnimi državami kandidatkami, kakor so države stabilizacijsko-pridružitvenega procesa |

32. Podpirati države kandidatke in države stabilizacijsko-pridružitvenega procesa | Zagotoviti potrebno tehnično in drugo pomoč tem državam, da se seznanijo s pravnim redom EU, in jim pomagati pri izvajanju zahtevanih ukrepov | 2008 | DČ KOM EMCDDA Europol | Število dokončanih projektov; izdatki in odstotek celotnih izdatkov za pomoč tem državam |

33. Omogočiti državam članicam, da sodelujejo pri delu EMCDDA in Europola | Skleniti sporazume z državami kandidatkami | 2008 | Svet KOM | Število sklenjenih sporazumov o sodelovanju |

Cilj strategije 30.3 Pomagati tretjim državam, tudi državam evropskega sosedstva, in ključnim državam proizvajalkam drog ter tranzitnim državam k večji učinkovitosti pri zmanjševanju povpraševanja in ponudbe drog |

34. Pomagati državam evropskega sosedstva | 1. Izvajati del akcijskih načrtov s področja politike evropskega sosedstva, ki se nanaša na droge | 2008 | DČ KOM | Število izvedenih določb s področja drog |

2. Izvajati del akcijskega načrta med EU in Rusijo o boju proti organiziranemu kriminalu, ki se nanaša na droge | 2006 | DČ KOM | Število izvedenih določb s področja drog |

35. Zagotoviti pomoč tretjim državam/regijam | Pomoč je treba navezati na akcijske načrte s področja drog, ki jih je EU sprejela skupaj z različnimi regijami Posebno pomoč omogočiti Afganistanu v sklopu razvoja njegove strategije za nadzor nad drogami in sosednjim državam, da bi lahko okrepili regijski pristop | 2008 | DČ KOM | Število dokončanih projektov; izdatki in odstotek celotnih izdatkov za pomoč tem državam/regijam |

36. Nadaljevati in razviti dejavno politično sodelovanje EU s tretjimi državami/regijami | 1. Uporabiti mehanizme, kakor so mehanizem usklajevanja in sodelovanja na področju drog med EU, Latinsko Ameriko in Karibi ter srečanju trojke za področje drog | V teku | Svet KOM | Letno poročilo o uporabi teh mehanizmov |

2. Pregledati dejavnosti in ukrepe ter po potrebi določiti nove prednostne naloge v akcijskih načrtih na področju drog, ki jih je EU sprejela skupaj: − z Latinsko Ameriko in Karibi − s srednjo Azijo − z državami zahodnega Balkana | 2006 2007 2008 | Svet KOM | Poročila o pregledu |

37. Izboljšati skladnost pomoči tretjim državam/regijam | 1. Izmenjati informacije o operativnih dejavnostih v tretjih državah in regijah | Letno | Svet KOM | Letno poročilo KOM |

2. Ovrednotiti projekte Komisije in držav članic na področju drog, vključenih v programe sodelovanja | 2008 | DČ KOM | Poročila DČ in KOM Svetu |

3. Odkriti podvajanja in vrzeli pri tehnični pomoči | 2008 | Svet KOM | Posodobiti zbirko podatkov o projektih KOM glede tehnične pomoči v državah kandidatkah in tretjih državah na podlagi podatkov, ki jih zagotovijo DČ. Poročilo COM Svetu |

PODATKI, RAZISKAVE IN VREDNOTENJE |

Cilj strategije 31 Boljše razumevanje problema drog in oblikovanje optimalnega odziva nanj |

Cilj | Predlagani ukrep | Časovni razpored | Odgovorni nosilec | Ocenjevalno orodje/kazalnik |

38. Zagotoviti popolnoma zanesljive in primerljive podatke o ključnih epidemioloških kazalnikih | Popolnoma uporabiti pet ključnih epidemioloških kazalnikov in jih po potrebi izpopolniti | 2008 | DČ EMCDDA | Poročila DČ, ki pokažejo na morebitne probleme pri izvajanju |

39. Zagotoviti zanesljive podatke o razmerah na področju drog | Vzpostaviti zbirni seznam kazalnikov in ocenjevalnih orodij za vrednotenje strategije in akcijskih načrtov EU na področju drog | V teku | KOM EMCDDA Europol | Letni pregled KOM s pomočjo EMCDDA in Europola |

40. Oblikovati jasne informacije o porajajočih se gibanjih in vzorcih uživanja drog ter trga z drogami | Doseči sporazum o smernicah in mehanizmih EU v zvezi z odkrivanjem in spremljanjem porajajočih se gibanj ter odzivanjem nanje | 2008 | Svet KOM | Predlog KOM do leta 2007 v sodelovanju z EMCDDA in Europolom |

41. Pripraviti ocene javnih izdatkov zaradi vprašanj drog | Države članice in Komisija morajo pripraviti oceno neposrednih in posrednih izdatkov zaradi drog | 2006 | DČ KOM | Ocene izdatkov za kazenski pregon, povezan z drogami, zdravstvena in socialna vprašanja, povezana z drogami, in mednarodno sodelovanje, ob podpori EMCDDA |

Cilj strategije 31.2 Vsak akcijski načrt EU mora vsebovati prednostne raziskovalne teme, ki jih je treba podpirati na ravni EU,ob upoštevanju hitrega razvoja problema drog |

42. Bolje poznati dejavnike, ki vodijo v zasvojenost in odvisnost, in zdravljenje odvisnosti | Spodbujati raziskave o biomedicinskih, psiholoških in drugih dejavnikih, ki vodijo do uživanja drog, v sklopu programa Skupnosti za raziskave in razvoj ter v državah članicah | V teku | DČ KOM | Opredelitev in vključitev tem v okvirni program in delovne programe ter tudi v nacionalne raziskovalne programe Količina vlog, povezanih z drogo, ki so sprejete v raziskovalni program, in število projektov, podprtih na ravni DČ |

43. Oblikovati mreže odličnosti v raziskavah na področju drog | Spodbujati raziskovalne mreže, univerze in strokovnjake, da razvijejo/oblikujejo mreže odličnosti za optimalno uporabo virov in razširjanje rezultatov | 2007 | KOM | Poročilo KOM o ravni povezovanja v mreže in pridobljenih sredstvih za te mreže |

Cilj strategije 32 Jasno pokazati dosežke in pomanjkljivosti sedanjih ukrepov in dejavnosti na ravni EU |

44. Stalno in celostno vrednotenje | 1. Komisija predloži Svetu in Evropskemu parlamentu poročila o napredku pri izvajanju akcijskega načrta ter predloge za reševanje odkritih vrzeli in morebitnih novih izzivov | Letno | KOM | Poročila o napredku |

2. Komisija pripravi oceno vpliva, da bi lahko predlagala nov akcijski načrt za obdobje 2009-2012 | 2008 | KOM | Ocena vpliva s pomočjo EMCDDA in Europola |

45. Nadgradnja medsebojnega vrednotenja sistemov kazenskega pregona zaradi drog v državah članicah | Obseg izvajanja priporočil za dobro prakso | 2006 | Svet | Poročilo Sveta in predlog priporočil |

[1] COM(2004) 707 konč.

[2] To oštevilčenje ustreza oštevilčenju ciljev strategije v Strategiji EU na področju drog 2005-2012.

[3] Predsedstvo = PRED, Države članice = DČ, Komisija = KOM